Αποφυλακίστηκε, με όρους, για λόγους υγείας το πρώην διευθυντικό στέλεχος της Siemens Hellas Πρόδρομος Μαυρίδης.

Το πρώην διευθυντικό στέλεχος που πριν από περίπου δύο μήνες καταδικάστηκε σε ποινή κάθειρξης 15 ετών για ξέπλυμα βρόμικου χρήματος στην υπόθεση των «μαύρων ταμείων» της Siemens χωρίς να του χορηγηθεί ανασταλτικό στην έφεση, υπέβαλε την περασμένη Παρασκευή (24/01) το σχετικό αίτημα στο Πενταμελές Εφετείο Αναστολών, όπου επικαλέστηκε λόγους υγείας.

Το αίτημα έγινε δεκτό με την επιβολή των περιοριστικών όρων της απαγόρευσης εξόδου από τη χώρα και της υποχρεωτικής εμφάνισης μία φορά το μήνα στο Αστυνομικό Τμήμα.